CELEX: 32019D2207
Language: hr
Date: 2019-12-05 00:00:00
Title: Odluka Vijeća (EU) 2019/2207 od 5. prosinca 2019. o stajalištu koje treba zauzeti u ime Europske unije na 39. zasjedanju Izvršnog tijela Konvencije o dalekosežnom prekograničnom onečišćenju zraka u pogledu određenih izmjena Protokola o suzbijanju zakiseljavanja, eutrofikacije i prizemnog ozona

23.12.2019   
               
               
                  HR
               
               
                  Službeni list Europske unije
               
               
                  L 332/17
               
            
         ODLUKA VIJEĆA (EU) 2019/2207
         od 5. prosinca 2019.
         o stajalištu koje treba zauzeti u ime Europske unije na 39. zasjedanju Izvršnog tijela Konvencije o dalekosežnom prekograničnom onečišćenju zraka u pogledu određenih izmjena Protokola o suzbijanju zakiseljavanja, eutrofikacije i prizemnog ozona
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 191. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Konvencija o dalekosežnom prekograničnom onečišćenju zraka („Konvencija”) sadržava Protokol o suzbijanju zakiseljavanja, eutrofikacije i prizemnog ozona („Protokol”) koji je donesen 1999.
                  
               
                     (2)
                  
                  
                     Na temelju članka 13.a Protokola stranke prisutne na zasjedanju Izvršnog tijela Konvencije („Izvršno tijelo”) mogu donijeti izmjene Protokola i njegovih priloga.
                  
               
                     (3)
                  
                  
                     Protokola je izmijenjen 2012. Odlukama 2012/1 i 2012/2 koje su donijele stranke prisutne na 30. zasjedanju Izvršnog tijela. Izmjene navedene u Odluci 2012/1 stupile su na snagu i počele proizvoditi učinke na temelju ubrzanog postupka predviđenog u Protokolu. Izmjena navedena u Odluci 2012/2 iziskivala da je prihvate stranke Protokola i Unija ju je odobrila Odlukom Vijeća (EU) 2017/1757 (1). Ta izmjena stupila je na snagu 7. listopada 2019.
                  
               
                     (4)
                  
                  
                     Izvršno tijelo na svojem 39. zasjedanju, koje će se održati od 9. do 13. prosinca 2019., treba odlučiti o donošenju izmjena članka 3.a Protokola i Priloga VII. Protokolu, kako su ih predložile Sjedinjene Američke Države, kako bi se strankama koje nisu članice EU-a olakšala ratifikacija Protokola.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije u okviru Izvršnog tijela jer su tema i sadržaj Protokola koji treba izmijeniti obuhvaćeni pravnom stečevinom Unije, a posebno Direktivom (EU) 2016/2284 Europskog parlamenta i Vijeća (2).
                  
               
                     (6)
                  
                  
                     Stajalište Unije na 39. zasjedanju Izvršnog tijela trebalo bi biti da podrži prijedlog izmjene Priloga VII. Protokolu.
                  
               
                     (7)
                  
                  
                     Ako stranke iz zemalja istočne Europe, Kavkaza i središnje Azije prisutne na 39. zasjedanju Izvršnog tijela navedu da je prijedlog izmjene članka 3.a. Protokola koristan, stajalište Unije na 39. zasjedanju Izvršnog tijela trebalo bi biti da podupre taj prijedlog. Ako te stranke ne navedu da je prijedlog izmjene članka 3.a Protokola koristan, stajalište Unije trebalo bi biti da pozove Sjedinjene Američke Države da povuku svoj prijedlog, te ako ga Sjedinjene Američke Države ne povuku, Unija bi trebala moći podnijeti prigovor protiv prijedloga,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije na 39. zasjedanju Izvršnog tijela Konvencije o dalekosežnom prekograničnom onečišćenju zraka („39. zasjedanje Izvršnog tijela”) jest sljedeće:
            
                        (a)
                     
                     
                        podupire se prijedlog koji su iznijele Sjedinjene Američke Države za izmjenu Priloga VII. Protokolu radi produljenja fleksibilnih rokova s 2019. na 2024.;
                     
                  
                        (b)
                     
                     
                        ako stranke iz zemalja istočne Europe, Kavkaza i središnje Azije prisutne na 39. zasjedanju Izvršnog tijela navedu da je prijedlog izmjene članka 3. Protokola radi produljenja fleksibilnih rokova s 2019. na 2024. i s 2022. na 2030. koristan, podupire se prijedlog koji su iznijele Sjedinjene Američke Država za izmjenu tog članka;
                     
                  
                        (c)
                     
                     
                        ako uvjet iz točke (b) ovog članka ne bude ispunjen, poziva se Sjedinjene Američke Države da povuku prijedlog izmjene članka 3.a. Protokola;
                     
                  
                        (d)
                     
                     
                        ako Sjedinjene Američke Države ne povuku prijedlog izmjene članka 3. Protokola nakon poziva kako je navedeno u točki (c) ovog članka, Unija može podnijeti prigovor protiv prijedloga.
                     
                  
         
            Članak 2.
            Predstavnici Unije, uz savjetovanje s državama članicama, mogu se tijekom koordinacijskih sastanaka na licu mjesta dogovoriti o doradama stajališta utvrđenog u članku 1. bez daljnje odluke Vijeća, a s obzirom na razvoj događaja na 39. zasjedanju Izvršnog tijela.
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 5. prosinca 2019.
            
               
                  Za Vijeće
               
               
                  Predsjednik
               
               M. LINTILÄ
            
         
         
            (1)  Odluka Vijeća (EU) 2017/1757 od 17. srpnja 2017. o prihvatu, u ime Europske unije, izmjene Protokola iz 1999. o suzbijanju zakiseljavanja, eutrofikacije i prizemnog ozona uz Konvenciju o dalekosežnom prekograničnom onečišćenju zraka iz 1979. godine (SL L 248, 27.9.2017., str. 3.).
         
            (2)  Direktiva (EU) 2016/2284 Europskog parlamenta i Vijeća od 14. prosinca 2016. o smanjenju nacionalnih emisija određenih atmosferskih onečišćujućih tvari, o izmjeni Direktive 2003/35/EZ i stavljanju izvan snage Direktive 2001/81/EZ (SL L 344, 17.12.2016., str. 1.).